CELEX: C2006/212/65
Language: da
Date: 2006-09-02 00:00:00
Title: Sag T-184/06: Sag anlagt den 14. juli 2006 — Kommissionen mod Internet Commerce Network og Dane-Elec Memory

2.9.2006   
            
            
               DA
            
            
               Den Europæiske Unions Tidende
            
            
               C 212/36
            
         Sag anlagt den 14. juli 2006 — Kommissionen mod Internet Commerce Network og Dane-Elec Memory
   (Sag T-184/06)
   (2006/C 212/65)
   Processprog: fransk
   Parter
   
      Sagsøger: Kommissionen for De Europæiske Fællesskaber (Bruxelles, Belgien) (ved L. Ström, som befuldmægtiget, bistået af avocat P. Elvinger)
   
      Sagsøgt: Internet Commerce Network og Dane-Elec Memory
   Sagsøgerens påstande
   
               —
            
            
               parterne indkaldes og der mægles forlig, eller
            
         
               —
            
            
               stævningen antages i formaliteten og fremmes til realitetsbehandling, og
            
         
               —
            
            
               principalt: selskabet Dane-Elec Memory dømmes til at betale Kommissionen et beløb på 55 878 EUR samt morarenter i henhold til en bankgaranti.
            
         
               —
            
            
               subsidiært: selskabet ICN dømmes til at betale det af Kommissionen tildelte forskud på 55 878 EUR samt morarenter på grund af selskabets manglende gennemførelse af sine kontraktlige forpligtelser inden for rammerne af Crossemarc-projektet.
            
         
               —
            
            
               den tabende part tilpligtes at betale sagens omkostninger i henhold til procesreglementets artikel 69, stk. 2.
            
         
               —
            
            
               der anordnes foreløbig gennemførelse af dommen uanset en evt. appel og uden krav om sikkerhedsstillelse.
            
         
               —
            
            
               sagsøgeren forbeholdes alle rettigheder, anbringender og søgsmålsmuligheder og navnlig retten til at forhøje betalingskravet.
            
         Søgsmålsgrunde og væsentligste argumenter
   Den 28. februar 2001 indgik De Europæiske Fællesskaber, repræsenteret ved Kommissionen, blandt andet med selskabet Internet Commerce Network (ICN) en kontrakt IST-2000-25366 vedrørende iværksættelse/gennemførelse af et »Cross-lingual Multi Agent Retail Comparison«-projekt (Crossemarc-projekt) inden for rammerne af et program for forskning, teknologisk udvikling og demonstration af informationssamfundsteknologier (IST) 1998-2002 (1). Selskabet Dane-Elec Memory, som er ICN's moderselskab, stillede ved garantierklæring underskrevet den 1. september 2000 garanti for de kontraktlige forpligtelser, som ICN havde påtaget sig overfor Kommissionen i henhold til IST-2000-25366-kontrakten.
   Ved mellemkomst af en koordinator NCSR »Demokritos« udbetalte Kommissionen et forskud til samarbejdsparterne i projektet, herunder til selskabet ICN. Efterfølgende anmodede koordinatoren ICN om dettes bidrag i overensstemmelse med de fastlagte projektopgaver. Eftersom selskabet ikke havde ydet sit bidrag, og ICN's repræsentant havde oplyst koordinatoren om de økonomiske vanskeligheder, som ICN befandt sig i, kontaktede koordinatoren garantistilleren for ICN's forpligtelser, selskabet Dane-Elec Memory. Direktøren for selskabet Dane-Elec Memory oplyste, at ICN ville trække sig ud af projektet og tilbagebetale forskuddet. Da projektkoordinatoren og Kommissionen ikke modtog en skriftlig bekræftelse af tilbagetrækningen og erklæringen om tilbagebetaling, fremsendte de en anmodning om tilbagebetaling af forskuddet til ICN. Da anmodningen ikke blev besvaret, fremsendtes en anmodning til Dane-Elec Memory om betaling af garantibeløbet i overensstemmelse med selskabets forpligtelser efter garantierklæringen. Dane-Elec Memory nægtede at betale nævnte garanti med den begrundelse, at Kommissionen ikke havde påvist en misligeholdelse af kontrakten. Dane-Elec Memory fastholdt sin opfattelse, selv om Kommissionen begrundede sin anmodning.
   På grundlag af de voldgiftsklausuler, som er indeholdt i IST-2000-25366-kontrakten mellem ICN og Kommissionen og i den af Dane-Elec Memory til Kommissionen udstedte garantierklæring, har Kommissionen anlagt nærværende sag med påstand om, at Dane-Elec Memory i henhold til bankgarantien dømmes til at betale Kommissionen det forskud, som blev udbetalt til ICN, samt morarenter. Subsidiært har sagsøgeren nedlagt påstand om, at selskabet ICN dømmes til tilbagebetaling af det af Kommissionen udbetalte forskud samt morarenter som følge af den manglende gennemførelse af sine kontraktlige forpligtelser inden for rammerne af »Crossemarc-projektet«.
   
      (1)  Indkaldelse af interessetilkendegivelse offentliggjort i EFT 1999 C 12, s. 5.